GiliGold/VAD_KnessetCorpus huggingface dataset:
יצחק פינדרוס:
 אני מתכבד לפתוח את הישיבה של הוועדה המיוחדת לפניות הציבור
יצחק פינדרוס:
 טיפול משרדי הממשלה במפונים, ישיבת מעקב על הסיור במטה יהודה
יצחק פינדרוס:
 אנחנו נשמע על עוד כמה, ננסה לראות על עוד כמה דברים שהיו בישיבות הקודמות, לראות איך אנחנו מתקדמים
יצחק פינדרוס:
 נתחיל עם משרד התיירות? מי נמצא כאן ממשרד התיירות?
רקפת לוי:
שמי רקפת לוי, אני סמנכ"לית חוויית התייר במשרד התיירות בימים כתיקונם, ועכשיו יותר סמנכ"לית חוויית המפונה
רקפת לוי:
 שתי סוגיות שהבנתי שמבקשים תשובה פה היום
רקפת לוי:
 אחד לגבי הארכת זמן הפינוי של התושבים, הארכת התוקף של משך הפינוי
רקפת לוי:
 אז כמו כולם, אנחנו מחכים להחלטת ממשלה בנושא
רקפת לוי:
      הסוגייה השנייה לגבי מערכת הדיווחים שבתי מלון אמורים לדווח על המפונים שנמצאים אצלם
רקפת לוי:
 אז יצאה הנחיה מהמשרד אתמול, שנשלחה לכולם, שאנחנו חייבים להסתנכרן עם מערכת "יחד", כי אנחנו גם מטפלים בנושא של מענקים לפינוי עצמי שניתנים על ידי ביטוח לאומי
רקפת לוי:
 ואז מי שלא נמצא בפינוי תחת חסות המדינה זכאי לכספים האלה
רקפת לוי:
 וברגע שיש כפילויות וחוסר התאמה זה יוצר בלבול גם במערכת בביטוח לאומי
רקפת לוי:
      יש הנחיות באופן שוטף מטעם המשרד לכל מי שרלוונטי
רקפת לוי:
 יש לנו גם תיבת מייל למי שיש לו תקלות או בעיות הוא מוזמן להעלות ולהציף
רקפת לוי:
 וגם ניתנה אתמול בהנחיה שיצאה מטעם המשרד, אנחנו משלמים פעמיים בחודש
רקפת לוי:
 בתי המלון, יותר נכון אלה שמזינים את הדיווחים, חייבים ליישר קו עם מערת "יחד" בשביל להעלות גם אותנו כמשרד על מסלול, בשביל שאנחנו נותנים גם את המענה לפניות הציבור בנושא
רקפת לוי:
 ואלה שבאמת יתקנו את הדיווחים שלהם ויתאימו אותם למערכת "יחד" אז המשרד ילך לקראתם וישלם להם כבר כמקדמה 75% על השבועיים האחרונים של דצמבר
יצחק פינדרוס:
אני אנסה להבין מה שאנחנו כבר פשוט כמה שבועות ואחרי לפחות שבעה דיונים בעניין
יצחק פינדרוס:
 כמה אחוז המלונות שכבר דיווחו וכמה אחוז מלונות, ממה שאתם יודעים, שעוד לא דיווחו
יצחק פינדרוס:
 זאת אומרת, כמה אתם לא מדווחים? זאת אומרת שהיו תקלות
רקפת לוי:
אני לא יודעת להגיד באחוזים
רקפת לוי:
 אבל אחוז ניכר, משמעותי של המלונות כבר מדווחים במערכת
רקפת לוי:
 היו, מערכת "יחד" הרי נולדה תוך כדי תנועה, כמו שאתה יודע
יצחק פינדרוס:
כן, אבל לפני חודש כבר
יצחק פינדרוס:
 כבר יותר מחודש
יצחק פינדרוס:
 לפני ה-22 בנובמבר אם אני זוכר נכון
יצחק פינדרוס:
 לפני ה-20
רקפת לוי:
כן
רקפת לוי:
 אנחנו התחלנו לטפל בזה כבר ב-25 באוקטובר
יצחק פינדרוס:
נכון, 25 באוקטובר
רקפת לוי:
זאת אומרת, נוצרו פה איזה שהם פערים שצריך לסגור
רקפת לוי:
 יחד עם זאת, ברגע שהצלחנו אנחנו לייצב את המערכת, אצלנו היא כבר יציבה
רקפת לוי:
 אבל היא חייבת להסתנכרן עם מערכת "יחד"
רקפת לוי:
 שם יש עוד קצת אי התאמות נקרא לזה
רקפת לוי:
 אבל אנחנו גם עובדים בשיתוף פעולה בשביל להעלות את זה
יצחק פינדרוס:
אז אני שואל, כמה אחוז מהמלונות אתם יודעים שעוד לא קיבלו כסף?
רקפת לוי:
קודם כול מרבית – אני לא יודעת להגיד באחוזים, כמו שאמרתי – אבל מרבית המלונות כן קיבלו כבר תשלומים
רקפת לוי:
 אנחנו פשוט עד היום, גם כשהדיווחים לא היו מדויקים, אז המשרד מצא איזה שהיא דרך כן לשלם באופן חלקי
רקפת לוי:
 אנחנו רוצים להגיע למצב כזה שזה יהיה שוטף
רקפת לוי:
 לשלם מאה אחוז בהתאם לדיווחים
רקפת לוי:
 אבל הדיווחים חייבים להיות תואמים למערכת "יחד"
רקפת לוי:
 וזה ההנחיות שיצאו אתמול מהמשרד
רקפת לוי:
 כמו שאמרתי, אנחנו בשיתוף פעולה מאוד מאוד פורה מול המלונאים ומול המדווחים
רקפת לוי:
 כל הזמן נותנים להם הסברים איך לטייב את הדיווחים שלהם
רקפת לוי:
 אני מניחה שזה עניין של ימים וזה כן ייפתר
רקפת לוי:
 אני מקווה
יצחק פינדרוס:
הנושא השני שעלה גם במטה יהודה, גם בים המלח, גם באילת – הנושא של חיבור קהילות
רקפת לוי:
אז אצלנו במשרד, מהרגע שקיבלנו את הנושא של טיפול במפונים, יש לנו משהו כמו 14 עובדים שמונו להיות POC, כלפי כל מועצה
רקפת לוי:
 כל אדם כזה אני במנהל שלי יש, אנחנו מייצגים את הממרצות ודרום הארץ
רקפת לוי:
 שדות נגב, שער הנגב וחוף אשקלון
רקפת לוי:
 אנחנו מקבלים את הצרכים שלהם לאיחוד קהילות
רקפת לוי:
 אני יכולה להגיד שהיום אנחנו במצב הרבה יותר טוב
יצחק פינדרוס:
כי הרבה התפנו
יצחק פינדרוס:
  הרבה עזבו את המלונות בעצם
רקפת לוי:
גם הרבה עזבו, כי בחרו ללכת לפינוי עצמי
אברהם עבאס:
מה המצב, סתם אני רוצה לדעת תוך כדי
אברהם עבאס:
 מה, כמה אנשים נשארו במלונות?
יצחק פינדרוס:
הוא שואל כמה אנשים
רקפת לוי:
תראה, איחוד הקהילות זה דבר - - -
יצחק פינדרוס:
לא, לא, הוא שואל שאלה אחרת
יצחק פינדרוס:
 כמה אחוז, כמה אנשים נמצאים, מה שאתם יודעים בדיווחים, כמה אנשים עדיין נמצאים במלונות?
רקפת לוי:
עדיין במלונות? נכון לאתמול, לפי מערך הדיגיטל הלאומי, יש לנו כ-60,000 מפונים בבתי מלון ועוד 89,000 מקבלים מענק פיצוי
רקפת לוי:
 זאת אומרת, מענק פיצוי הם מתפנים - - -
אברהם עבאס:
הרוב כבר, בקיצור, עזבו את בתי המלון
יצחק פינדרוס:
הרוב כבר עזבו את בתי המלון
רקפת לוי:
מדובר בשהות לטווח ארוך
רקפת לוי:
 בית מלון הוא לא המענה
יצחק פינדרוס:
כן, כן, זה ברור לכולנו
יצחק פינדרוס:
 אנחנו כולנו היינו, כל מי שהיה פה היה איתנו גם במלונות
יצחק פינדרוס:
 זה ברור מאוד שזה לא הדבר המיטבי להיות
יצחק פינדרוס:
 אולי זה יותר טוב מאולם ספורט בבית ספר, אבל זה בכל אופן לא, לא מקום לשהות בו לזמן ארוך
רקפת לוי:
זה נכון
אברהם עבאס:
למה באמת אין עדיין תשובות? כיוון, לפחות עד מתי ודאי הם נשארים בבתי המלון
יצחק פינדרוס:
החלטות ממשלה
אברהם עבאס:
לא, אבל עוד פעם, היה דובר שעד סוף חודש 12
אברהם עבאס:
 לפחות עד מתי ודאי כן
אברהם עבאס:
 גם לא יודעים, אין איזה הערכות, שום דבר?
רקפת לוי:
תראה, הערכה אבל לא מבוססת ולא מאושרת מה שאני יודעת לומר זה כנראה עד סוף פברואר
אברהם עבאס:
בסוף רוב האנשים הבעיה האמיתית שלהם זה חוסר הוודאות
רקפת לוי:
אני לא יודעת לומר את זה בוודאות
רקפת לוי:
 החלטת ממשלה אמורה לקבוע את זה
רקפת לוי:
 וזה גם תלוי בהתאם לקצב הלחימה
יצחק פינדרוס:
יש פה מישהו ממנהלת תקומה?
אברהם עבאס:
הם עסוקים בהקמה של המנהלת
יצחק פינדרוס:
בשביל למה להוציא מיליארד שקלים, חצי מיליארד שקלים על הקמה זה באמת חתיכת עבודה
אברהם עבאס:
לא, אני הולך לכל מיני מקומות, אני שומע שנפגשו, מנהלת תקומה נפגשו
אברהם עבאס:
 אני לא רואה, פעם אחת עוד לא ראיתי אותם בכנסת שהגיעו ונתנו לפחות את המשנה הסדורה שלהם, את הכיוון שלהם
אברהם עבאס:
 בטח שהם הוזמנו
אתי שבתאי:
אנחנו מקיימים איתם דיון בקרוב
יצחק פינדרוס:
טוב, משרד הביטחון מישהו נמצא בדיון? אולי נעבור למשרד ראש הממשלה
אתי שבתאי:
משרד ראש הממשלה יש את נציגת משרד העבודה, אורטל אהרוני, שהיא אחראית על כל הנושא והיא יכולה, זה מה שנמסר לנו ממשרד ראש הממשלה
יצחק פינדרוס:
אז אולי היא יכולה לתת לנו תשובה על מתי מדובר, בהחלטת ממשלה
אורטל אהרוני:
היי, בוקר טוב
יצחק פינדרוס:
בוקר אור
אורטל אהרוני:
אני נציגת משרד העבודה
אורטל אהרוני:
 אני יכולה להגיד לכם שאני נמצאת במלון נווה אילן ומסייעת במלונות נוספים בעוטף ירושלים
אורטל אהרוני:
 והתפקיד שלנו למעשה הוא להיות הגורם המתווך
אורטל אהרוני:
 אני הייתי לפחות בין פעם לפעמיים במלון
אורטל אהרוני:
 אני נמצאת בקשר עם נציג המועצה
אורטל אהרוני:
 כל מה שקשור לצרכים שעולים מטעם המפונים אז אנחנו כמובן העלינו את הצרכים
אורטל אהרוני:
 ניסינו לראות איך אפשר לסדר ולעשות את זה באופן מהיר ביותר
אורטל אהרוני:
      לעניין שאלתך, אין לי מענה לגבי לוחות זמנים
אורטל אהרוני:
 זה לא משהו שאנחנו - - -
אברהם עבאס:
באיזה בעיות כרגע אתם נתקעים עם אנשים, במפונים, בבתי המלון אני מתכוון
אורטל אהרוני:
כן
אורטל אהרוני:
 אני יכולה להגיד לך שלשמחתי אני מרגישה שנכנסנו לאיזה שהיא שגרה
אורטל אהרוני:
 אני לא יודעת אם להגיד שגרה מבורכת
אורטל אהרוני:
 אבל יש איזה שהיא שגרה
אורטל אהרוני:
 אם בהתחלה היה צורך של נציג של פעמיים בשבוע, הצורך הזה ירד
אורטל אהרוני:
 כל נושא החינוך וכל נושא השהות אחר הצוהריים של התלמידים, זה הדבר, אלה הבעיות העיקריות שהיו בהתחלה
אורטל אהרוני:
 היה כאוס מאוד מאוד גדול
אורטל אהרוני:
 לאט לאט הדברים האלה החלו להיפתר
אורטל אהרוני:
 היו המון בעיות עם כל נושא הקליטה
אורטל אהרוני:
 אני יכולה לגיד לך שלמשל במלון נווה אילן ששם אני מייצגת, הייתה שם באמת עבודה מאוד מאוד יפה גם של הקהילה התומכת, לאחר מכן נתרמו גם מספר מכונות כביסה ומייבשים
אורטל אהרוני:
 ואנחנו שם, נותנים מענה במידת הצורך
אברהם עבאס:
אבל להגיד נתרמו, כשמדינת ישראל מוציאה 40 מיליון שקלים ביום על מפונים, אז לתרום צריך, למה אני אומר את זה? כי הייתי במקומות בירושלים שראיתי שאנשים פרטיים היו צריכים לתרום מכונות כביסה
קריאה:
החמ"ל האזרחי תרם
אברהם עבאס:
אני אומר, הייתי שם ליד מלון, איך זה נקרא שם? בעיר, הייתי שם באיזה שהוא בית כנסת
אברהם עבאס:
 ואני רואה ממול בקתה כזאת של מכונות כביסה
אברהם עבאס:
 אני שואל אותם מה זה? והיא אומרת תרמנו ויש פה חבר'ה שמגיעים מבתי המלון באזור, 24 שעות זה פתוח שיעשו כביסה
אברהם עבאס:
 נו? אני אומר, כשמדבר על בתי מלון כל כך גדולים שמבינים את גודל השעה והכול, לדאוג שיהיו כמה מכונות כביסה
אברהם עבאס:
 סתם מפריע לי לשמוע שהיה צריך את החבר'ה האזרחיים שיתרמו את הדבר הזה
אברהם עבאס:
 טוב
אורטל אהרוני:
אני יכולה להגיד לך שמהבנתי זה לא דברים רק שנתרמו על ידי האזרחים, יש גם מעורבות של הקהילה עצמה
אורטל אהרוני:
 למשל בשוקדה, ראיתי שהם קיבלו תקציבים והמועצה היא זו שרכשה מספר מכשירים
אורטל אהרוני:
 זה המסר שהועבר אליי
אורטל אהרוני:
 ואם יש משפחות, לדוגמה, מזיקים או מנקודות מסוימות שלהם לא ניתן מענה, אנחנו מנסים לתת מענה פרטני ועל זה אנחנו בקשר
יצחק פינדרוס:
 לך אין, על אף שאת רשומה פה כנציגת משרד ראש הממשלה, אין לך מידע על החלטת ממשלה המתוכננת לכמה זמן?
אורטל אהרוני:
זה לא משהו שהוא - - -
יצחק פינדרוס:
אני אומר, בסוף זה לא משרד ראש הממשלה, עם כל הכבוד
יצחק פינדרוס:
 מס רכוש, מי נמצא פה? רשות המיסים?
דוד רוטנברג:
רשות המיסים
אברהם עבאס:
אני יכול להגיד מילה אחת, רבי יצחק? על רשות המיסים
יצחק פינדרוס:
תקבל את רשות הדיבור
יצחק פינדרוס:
 תן לי לשמוע רגע
אברהם עבאס:
עושה לי דברים טובים בראש
אברהם עבאס:
 דבר ראשון, כי משלמים מיסים
אברהם עבאס:
 דבר שני, טוב
יצחק פינדרוס:
שני נושאים עלו בסיור האחרון, זה עלה גם קודם
יצחק פינדרוס:
 אחד זה הנושא של עובדי מדינה, שלא זכאים לפיצוי, נושא אחד
יצחק פינדרוס:
 והנושא השני זה הנושא של השכירויות
יצחק פינדרוס:
 זה עלה בכמה וריאציות
יצחק פינדרוס:
 אבל יותר כחבר ועדת כספים אני לא בטוח שיש פתרון לזה
יצחק פינדרוס:
 נשמע אותך
דוד רוטנברג:
אז ככה, בכל תקנות הפיצויים, עובדי מדינה, המדינה בכלל מוחקת מפיצוי
דוד רוטנברג:
 בסדר? המדינה לא מפצה את עצמה
יצחק פינדרוס:
 אבל מה עושה בסוף עובד מדינה שלא יכול להגיע לעבוד? זה מנוכה מימי חופשה?
דוד רוטנברג:
זה מול הממונה על השכר
דוד רוטנברג:
 הממונה על השכר באוצר הוא דואג לפיצוי או לתשלום שכר העובדים שנעדרו
דוד רוטנברג:
 כלומר, זה סגירה לא בפיצויים, אלא זו סגירה של הממונה על השכר
יצחק פינדרוס:
זאת אומרת לא נתקלתם במישהו שבעצם לא קיבל שכר
דוד רוטנברג:
לא נתקלנו
דוד רוטנברג:
 כי ברמת העיקרון כל עובד מדינה שנעדר הממונה על השכר, עם החלטת נציבות שירות המדינה, מטפלת בעניין הזה
דוד רוטנברג:
 ולכן בתקנות המדינה מוחרגת
דוד רוטנברג:
 כי קרן הפיצויים נועדה לפצות את האזרחים, את האזרח ולא את המדינה
דוד רוטנברג:
 לכן המדינה מוחרגת
דוד רוטנברג:
 וזה נכון גם בנזק ישיר וגם בנזק עדיף, אגב
דוד רוטנברג:
 זה לגבי שכר העובדים
דוד רוטנברג:
      לגבי שכירויות יש כמה רמות פיצוי
דוד רוטנברג:
 אז הדבר הראשון, כמובן כמו שציינו, מציגים פה מי שמפונה מדירתו, שוכר שמפונה מדירתו, קודם כל פעם אחת מקבל את המלון
דוד רוטנברג:
 פעם שנייה במידה והוא יוצא מהמלון הוא מקבל את התשלום פר יום לזוג, יכול להגיע עד 18,000 לזוג פלוס שתיים
דוד רוטנברג:
 אז ברמה הזאת הוא מפוצה
דוד רוטנברג:
 פעם שלישית הוא מפוצה בשכר
דוד רוטנברג:
 כלומר, במידה והוא נעדר ממקום עבודתו ומביתו, הוא מקבל את השכר
דוד רוטנברג:
 אז השכר הבסיסי שהוא קיבל, חלק ממרכיב השכר הלך לשכירות הדירה
דוד רוטנברג:
 אז למעשה יש פה מעגל סגור
דוד רוטנברג:
 הוא מקבל את הפיצוי בכמה רמות: הן במלון, הן בפיצוי היומי והן בשכר העבודה שהוא מקבל מהמעסיק, מקרן הפיצויים
דוד רוטנברג:
 למעשה המשכיר שלו אמור לקבל כרגיל את שכר הדירה
דוד רוטנברג:
 כלומר המעגל נסגר
דוד רוטנברג:
 אף אחד לא ניזוק
דוד רוטנברג:
 המשכיר מקבל את שכר הדירה מהשוכר, השוכר מקבל מהמדינה ובזה מעגל סגור
יצחק פינדרוס:
 האמת היא שבנושא רשות המיסים גם בזה היה כמו שאתה אומר, היה גם בסיורים
יצחק פינדרוס:
 מעבר לבעיה של הבחורה ההיא מאשקלון
אברהם עבאס:
 אני חושב שבסיור שדוד לא הגיע, כי הוא היה פשוט, אתה יודע, מה-7 לחודש גויס
אברהם עבאס:
 אבל זה גם להיות מנהל הפרויקטור של רשות המיסים וזה באמת דבר מבורך
אברהם עבאס:
 פגשתי אותו בכמה בתי מלון, הסתובבתי
אברהם עבאס:
 זו הסיבה שבאמת לא ראינו אותו בעבר
אברהם עבאס:
 אבל אני חושב שרשות המיסים באמת במלחמה הזאת, אז ראינו אנשים שהבינו את גודל השעה ופשוט, איך אומרים? תפסו את עצמם כמה שיותר מהר ופעלו למען הציבור
אברהם עבאס:
 ואני חושב שרשות המיסים באמת עשתה, זה המקום לפרגן גם לדוד כפרויקטור וגם לשי לשי אהרונוביץ', באמת שעשה דברים מאוד מאוד טובים בעניין זה
אברהם עבאס:
 שנמשיך
דוד רוטנברג:
תודה רבה
יצחק פינדרוס:
נשאלת פה שאלה על המשכיר
דוד רוטנברג:
על המשכיר
יצחק פינדרוס:
לא, כשנגמר החוזה
דוד רוטנברג:
ברמת העיקרון ברגע שהמשכיר, עד סוף החוזה הוא אמור לקבל מהשוכר
יצחק פינדרוס:
כן, אבל אחרי שנגמר החוזה בעצם הוא נשאר חשוף
דוד רוטנברג:
במידה והשוכר רוצה לשמור על מקומו הוא ימשיך את התשלום
דוד רוטנברג:
 במידה והוא לא רוצה להמשיך אז המשכיר צריך למצוא
יצחק פינדרוס:
זאת אומרת, אם הוא עסק הוא יקבל פיצוי
אברהם עבאס:
אני פחות דואג לחבר'ה שיש להם את הדירות
אברהם עבאס:
 לצערנו הרב, ראית איך הם התנהגו לאנשים בתקופות, איך אומרים, הכי קשות, עם תביעות והכול
אברהם עבאס:
 צריך להגיד גם את הדבר הזה
גלית והבה שאשו:
גם זכור המקרה של ענבר היימן
גלית והבה שאשו:
 חטופה, כיום כבר ז"ל, שבעצם המשכיר דרש שכירות
אברהם עבאס:
תשלום, והלך איתם עד הסוף
גלית והבה שאשו:
עד שהדברים הוסדרו בצורה כזו או אחרת
גלית והבה שאשו:
 צריך להיות מאוד מאוד רגישים
אברהם עבאס:
עוד פעם, אם אני רוצה להמשיך לשכור את הדירה, אז אני אמשיך לשכור את הדירה
גלית והבה שאשו:
בעניין הזה הבן שלי הוא חלק מהמפונות והמפונים בים המלח
גלית והבה שאשו:
 והמשכיר משכיר שם בא לקראתו ואמר לו אני כמובן מבקש חלק מהסכום ולא את דמי השכירות המלאים
יצחק פינדרוס:
הוא אומר דבר נכון
יצחק פינדרוס:
 הוא אומר דבר נכון
יצחק פינדרוס:
 הסיפור עם החטופה הוא באמת  סיפור רגיש
יצחק פינדרוס:
 אבל עכשיו הוא מדבר מבחינה כלכלית כרשות המיסים
יצחק פינדרוס:
 הרי בסוף יש פה מעגל
יצחק פינדרוס:
 אם הבן-אדם מקבל את כל השכר שלו, והוא בעצם מקבל מגורים, בסדר? אז המשכיר לא אמור להיפגע בשכר הדירה
יצחק פינדרוס:
 זאת אומרת, אם אנחנו נפתור אותו משכר דירה ואנחנו גם נותנים לו מגורים
יצחק פינדרוס:
 יש פה בעצם כפל
יצחק פינדרוס:
 טכנית גם דיברנו על הנושא של עמיגור ועמידר על - - - אנשים ניהול משפטים
יצחק פינדרוס:
 אבל ברמה הכלכלית יש פה מעגל שהוא חייב להיסגר
יצחק פינדרוס:
 מה שהיא שאלה הוא נכון, כשהחוזה נסגר
יצחק פינדרוס:
 בסוף אבל זה שוק פרטי
יצחק פינדרוס:
 זאת אומרת אתה לא יכול אם זה עסק אז הוא מגיש את זה כעסק
אברהם עבאס:
בן אדם, אם הוא ירצה, אם זו דירה שהוא רוצה אותה, הוא ימשיך את השכירות
יצחק פינדרוס:
בסדר, לפעמים יש מצבים
גלית והבה שאשו:
כמדינה אנחנו חייבים לדאוג לכלל ולפרט
דוד רוטנברג:
דואגים באמת גם לפרט וגם לכלל
דוד רוטנברג:
 אם זה עסק הוא זכאי לפיצוי
דוד רוטנברג:
 עכשיו, אפרופו פרט לחטופים
דוד רוטנברג:
 מינינו במיוחד בן אדם משלנו שיושב דרך קבע במנהלת החטופים
דוד רוטנברג:
 מנהלת החטופים מהלב, שנמצאת בפיקוד העורף עכשיו, עובר להיות אזרחי
דוד רוטנברג:
 באופן פרטני מסייע לכל אחד ואחד מהאירועים הפרטניים של החטופים ושל משפחות הנרצחים
דוד רוטנברג:
      בנוסף אנחנו גם פותחים, כמו במלונות, שהיינו בכל המלונות פתחנו צוותים, אנחנו פותחים גם צוותי סיוע למילואימניקים
דוד רוטנברג:
 לשטחי הכינוס
דוד רוטנברג:
 אנחנו יוצאים עכשיו לשטחי הכינוס ולאזורים שבהם המילואימניקים יוצאים לשטח הארץ או נמצאים בצפון ומסייעים גם למילואימניקים שסך הכול הם עזבו כרגע את עסקיהם והם אפילו לא דיווחו או חסר להם דיווחים או הם בחובות ואנחנו מטפלים עם צוות מס הכנסה, מע"מ, גבייה ופיצויים, מגיע אליהם
דוד רוטנברג:
 מהלך משותף שעשינו יחד עם הצבא, אני חושב שגם ביטוח לאומי שם
דוד רוטנברג:
      ובאמת, כמו שחה"כ אברהם בצלאל ציין, אנחנו מהיום הראשון כפרויקט לקחנו והצבנו בכל אחד מהנקודות, גם בתקומה יש איש משלנו, וזה באמת ייאמר לשבחו של מנהל הרשות שנכנס במינוס ימי חסד לאירוע הזה
יצחק פינדרוס:
ראינו את הבחור שלכם גם בים המלח
יצחק פינדרוס:
 היה מאוד אפקטיבי ומאוד יעיל
דוד רוטנברג:
יש באמת עמדה של מס הכנסה, מע"מ, גבייה
דוד רוטנברג:
 לתת את כל המעטפת בכל מערכי המס
יצחק פינדרוס:
גם להם לקח זמן עד שעבר בוועדת כספים כל הנוהל החדש
יצחק פינדרוס:
 גם עכשיו אנחנו מחכים, אני מקווה שהשבוע יגיע נוהל
יצחק פינדרוס:
 עדיין לא הגיע הנוהל של דצמבר
יצחק פינדרוס:
 דצמבר עוד לא הגיע לוועדת כספים, אני מקווה שיגיע השבוע
יצחק פינדרוס:
שירות התעסוקה, מי נמצא כאן? עלה בכל המקומות בנושא תעסוקה של המפונים, אם נחדד את זה, אותם 60,000 שנשארו בתוך המלונות
נטע זהבי לוי:
שלום, שמי נטע זהבי לוי, אני עובדת בשירות התעסוקה
נטע זהבי לוי:
 אני מנהלת את תחום איכות השירות וחוויית הלקוח, תחת סמנכ"ל השירות
נטע זהבי לוי:
 ואנחנו בעצם כשהגיעה העת הזו של המפונים במלונות הקמנו צוותים בכל הארץ שיגיעו למלונות ויתנו מענה בתחומי תעסוקה ומיצוי זכויות
נטע זהבי לוי:
 אנחנו באמת מרגישים ירידה במספר המפונים
נטע זהבי לוי:
 דיברה פה על סוג של שגרה שהבינו כבר מה הם יכולים לקבל ומה הצורך שלהם ואיזה, איך הם יכולים לפנות
יצחק פינדרוס:
כן, אנחנו שואלים פחות על מיצוי זכויות כרגע, יותר על הנושא של תעסוקה לאלה שכן נמצאים
נטע זהבי לוי:
אז אנחנו מגיעים ומה שמעניין אותם בעיקר זה עבודות זמניות
נטע זהבי לוי:
 כן אנחנו מרגישים שאנשים ככה מטפסים על הקירות שם ורוצים למצוא איזה סוג של מפלט שהם יכולים ככה להתאוורר בו
נטע זהבי לוי:
 יש את הסוגייה של האנשים שנמצאים בחל"ת ולא יכולים להיכנס ליחסי עובד מעביד במקום אחר
נטע זהבי לוי:
 זה סוג של פוגע להם בזכויות שלהם
נטע זהבי לוי:
 אז זו סוגיה שעוד לא הצלחנו לפצח אותה יחד עם רשות המיסים וביטוח לאומי בסיפור הזה
יצחק פינדרוס:
לא הבנתי
יצחק פינדרוס:
 אם אני נמצא בחל"ת למה אני לא יכול להיכנס ליחסי עובד מעביד?
נטע זהבי לוי:
אתה נמצא ביחסי עובד מעביד עדיין בחל"ת
נטע זהבי לוי:
 וכל הזכויות שלך בעצם עדיין נשמרות
נטע זהבי לוי:
 ברגע שאתה מתחיל לעבוד במקום עבודה אחר אז בעצם מתנתקים יחסי עובד מעביד עם המעסיק, זה שהוציא אותך לחל"ת ואתה מתחיל יחסי עובד מעביד במקום אחר
נטע זהבי לוי:
 יש לזה המון המון משמעויות מבחינת הקופות, התנאים הסוציאליים, בעצם כל יחסי עובד מעביד
נטע זהבי לוי:
 אז זה מה שמונע מהם לצאת, לאנשים האלה ששוהים בחל"ת
נטע זהבי לוי:
 למרות שהם כן רוצים למצוא איזה הוא מענה תעסוקתי
יצחק פינדרוס:
תחדדי את זה, כי אני שומע פה משהו
יצחק פינדרוס:
 זה נושא של ביטוח לאומי? זה נושא, מאיזה בחינה זה?
נטע זהבי לוי:
זה נושא של יחסי עבודה, יחסי עובד מעביד
יצחק פינדרוס:
אני יוצא לחל"ת
יצחק פינדרוס:
 אני עובד, אני מפסיד את יחסי עובד מעביד של המקום הקודם?
נטע זהבי לוי:
כן
נטע זהבי לוי:
 כן, כן, זה מה שהבנו ככה בין המשרדים שיושבים איתנו וגם מול המפונים שהציגו את הבעיה הזאת
יצחק פינדרוס:
אני לא מכיר את זה
יצחק פינדרוס:
 אני יודע שאנשים יוצאים לחל"ת בשביל לבדוק עבודה נוספת
יצחק פינדרוס:
 הרי זו המטרה שאדם יוצא לחל"ת, בימים רגילים
יצחק פינדרוס:
 אני מדבר, שנייה, בימים רגילים, לא מלחמה
יצחק פינדרוס:
 בן אדם יוצא לחל"ת כי הוא רוצה לבדוק עבודה נוספת, אז הוא יוצא לחל"ת במקום להתפטר
יצחק פינדרוס:
 כשהוא מתפטר הוא מסיים
יצחק פינדרוס:
 כשהוא יוצא לחל"ת הוא יוצא לחל"ת
נטע זהבי לוי:
אבל לא כדי לעבוד במקום אחר
יצחק פינדרוס:
למה? הוא רוצה לבדוק עבודה במקום אחר
יצחק פינדרוס:
 אדם יוצא לחל"ת אולי כי הוא רוצה לטפל בילד או משהו כזה
יצחק פינדרוס:
 אבל יכולה להיות גם סיבה אחרת, הוא רוצה לבדוק עוד עבודה
נטע זהבי לוי:
זה משהו שאנחנו נצטרך לבדוק אותו
יצחק פינדרוס:
אתם מכירים את זה, ביטוח לאומי?
נטע זהבי לוי:
אנחנו לא מתעסקים עם זה במשרד אצלנו
שלומי מור:
שלומי מור, המוסד לביטוח לאומי
שלומי מור:
 למיטב הבנתי, אני לא מומחה גדול בדיני עבודה
שלומי מור:
 אבל אין שום בעיה שבן אדם יהיה ביחסי עובד מעביד במקום אחד ואחרי זה הוא גם יהיה ביחסי עובד מעביד במקום אחר
שלומי מור:
 מה שאדוני אמר זה נכון
שלומי מור:
 אתה יוצא לחל"ת על מנת לא לסיים את יחסי העבודה, על מנת להותיר אותם
שלומי מור:
 ובמובן הזה את צודקת, כדי שהזכויות הסוציאליות ישתלמו וכו' וכו'
שלומי מור:
 מה שכן, כאשר אתה יוצא לעבודה, אם אתה זכאי לחל"ת שזה חלף דמי אבטלה, אזי אם תהיה לך הכנסה, כמובן שזה יובא בחשבון
שלומי מור:
 אבל אין בזה כדי לשלול את זכאותך באופן גורף או לבטל את יחסי העבודה שלך במקום הקודם
שלומי מור:
 כך להבנתי
יצחק פינדרוס:
אני מציע לבדוק את זה
יצחק פינדרוס:
 כי זה קצת נשמע לי משונה
נטע זהבי לוי:
כי זה מה שבעצם מנע מהם לצאת למקומות שהצענו
יצחק פינדרוס:
אני כבר אתן לשלומי
יצחק פינדרוס:
 רק אני אשמע את המנכ"לית איפה עדיין נמצאים הפערים והדברים?
רחלי משה:
אז בוקר טוב לכולם ותודה לך, חה"כ פינדרוס
רחלי משה:
 קודם כל, אני רוצה להגיד תודה
רחלי משה:
 שמי רחלי משה, מנכ"לית מועצה אזורית מטה יהודה
רחלי משה:
 במועצה בעצם מה-7 באוקטובר, מתחילת המלחמה, מתארחים מעל 3,000 מפונים בשמונה מרכזים, בעצם במלונות המועצה
רחלי משה:
 יש בערך עוד כ-500 וכנראה שיותר, שביישובים ומשולבים בתוך הקהילות, בתוך מוסדות החינוך וכו'
רחלי משה:
 אני רוצה להגיד לך שוב תודה רבה שהגעתם אז חברי הוועדה
רחלי משה:
 כבר הצלחנו לראות גם בחנוכה וכבר עם כל מערך יחסי הפערים שהצפנו בביקור שלכם, כבר ראינו ימים אחדים לאחר מכן ראינו את התוצאות של זה
רחלי משה:
 וזה המקום באמת להודות על זה
רחלי משה:
      שני דברים אם יורשה לי להעלות
רחלי משה:
 אז קודם כל, בהקשר של משרד התיירות
רחלי משה:
 דיברנו גם בביקור על המורכבות והקושי לעשות את הדיווחים, אני לא ארחיב על זה כאן
רחלי משה:
 עדיין קיים באג
יצחק פינדרוס:
היא דיווחה לנו שאתמול יצאו הנחיות חדשות
יצחק פינדרוס:
 אז בסדר, היא דיברה על זה
רחלי משה:
בסדר
רחלי משה:
 אם מכירים וזה נפתר אז אחלה
רחלי משה:
 אבל זה כדי באמת להקל על הדברים קצת יותר
רחלי משה:
 ועל הוואוצ'רים יכול להיות שדיברתם כבר ונכנסתי
רחלי משה:
עוד לא
רחלי משה:
 אז אני חושבת שזו הנקודה, זו הנקודה אולי הכי כואבת בכל ההיבטים
רחלי משה:
 בטח בהיבט האישי הפרטי של המפונים, שהם לא יודעים מה קורה איתם
רחלי משה:
 את זה אנחנו מכירים כולנו
רחלי משה:
 אבל בהיבט של המלונות, בהיבט עסקי, באחריות שלנו בסוף כרשות מקומית גם לדאוג למלונות מה קורה ביום שאחרי עם המלונות? האם גם הפעם הם יעודכנו על זה יומיים לפני או קצת יותר מראש, כדי לדעת להיערך
רחלי משה:
 זו נקודה שהיא באמת כואבת ואם יורשה לי באמת הם צועקים את זה
רחלי משה:
 אז אני מעלה את זה כאן
אברהם עבאס:
גם אנחנו צועקים את זה
יצחק פינדרוס:
לא, לא, כבר
רחלי משה:
אז אלה שני דברים בהקשר של משרד התיירות
רחלי משה:
 בהקשר של משרד החינוך זה קצת יותר לרדת לפרטים ואני מתנצלת שאני נאלצת להעלות את זה כאן, אבל זה חשוב שנבין
רחלי משה:
 דיברנו על זה גם אז, על הבירוקרטיה שאני באמת מקווה שתגיע איזה שהיא הנחיה מלמעלה כדי לעצור את זה
רחלי משה:
 אנחנו בעצם, אני לא אספר לכם פה לכולם, אבל הצלחנו לשלב בעצם את כל הילדים מגילאי גן עד תיכון במוסדות החינוך
רחלי משה:
 יש פער אחד של גן במלון יערים במעלה החמישה, זה מפונים של נתיב העשרה וזיקים
רחלי משה:
 הפער הזה יושב על בירוקרטיה שהגשנו בקשה למשרד החינוך בעצם לקבל תקצוב למבנה יביל ומרחב מוגן מוסדי (ממ"מ)
רחלי משה:
 לדברי משרד החינוך ההצעה יקרה מידי, גבוהה מידי
רחלי משה:
      אנחנו רשות מקומית, עשינו את הנוהל כנדרש לפי כל כללי הדין המחייבים
רחלי משה:
 ובסוף זה תקוע על זה שלילדים של נתיב העשרה וזיקים אין גן, כי ההצעה של מטה יהודה היא יקרה
רחלי משה:
 מנכ"ל משרד החינוך מכיר את זה, כל הצוות המקצועי שלו מכיר את זה
רחלי משה:
 הם עוסקים בכך באופן אישי
רחלי משה:
 כנראה שצריך לעזור איכשהו לפתור את ההליך הבירוקרטי
רחלי משה:
      זהו, שוב להגיד תודה על כל הפעילות בחנוכה
רחלי משה:
 על כל הסיוע עם ההיסעים
רחלי משה:
 אני חושבת שבסוף זה צו השעה שלנו, לעזור להם כמה שאפשר
רחלי משה:
 תודה
יצחק פינדרוס:
 תודה לכם על העבודה
יצחק פינדרוס:
 באמת עבודה יפה והיה מרשים
אתי שבתאי:
משרד החינוך שלח לנו הבוקר שיסופק מבנה
אתי שבתאי:
אולי נשמע אותם
יצחק פינדרוס:
לפני שאעבור לשלומי מביטוח לאומי אני רוצה עכשיו, בצלאל, גם על דעת כל חברי הוועדה, להוציא מכתב דחוף היום ליוסי פוקס מזכיר הממשלה, שעם כל הכבוד להליכים הממשלתיים, גם המלונות וגם המפונים צריכים לדעת מספיק זמן מראש הערכה לאן הולכים
יצחק פינדרוס:
 ואותה פנייה לתקומה
יצחק פינדרוס:
 וגם על זה שתקומה לא הגיעו לכאן
יצחק פינדרוס:
 גם למזכיר הממשלה לכתוב, לא יכול להיות דבר כזה, תקומה צריכים להיות פה
יצחק פינדרוס:
 דיברנו על זה, דיברנו על זה כבר פעם קודמת
אתי שבתאי:
נציגת התיירות
יצחק פינדרוס:
לא, אבל זה תקומה
יצחק פינדרוס:
 בסוף זה תקומה
יצחק פינדרוס:
 בסוף זה תקומה, כי תקומה הוא מנהל את המשא ומתן עם הקהילות
יצחק פינדרוס:
 משרד התיירות עושה את העבודה הטכנית מול המלונות, כשהוא מקבל מהממשלה הרשאה
יצחק פינדרוס:
 בואי, עם כל הכבוד לשר חיים כץ שלקח על עצמו אחריות, זה בסדר גמור, כל הכבוד לו ואנחנו כולנו מברכים אותו
יצחק פינדרוס:
 אבל בסוף הוא לא האחראי להחליט לאן המפונים ילכו, מתי ילכו, איך ילכו וזה
יצחק פינדרוס:
 אחרי שמחליטים שולחים למלונות ביקשו ממנו כיוון שיש לך קשר טוב עם התאחדות המלונות אז תעשה את העבודה מול המלונות
יצחק פינדרוס:
      אבל עם כל הכבוד, מזכיר הממשלה, אנחנו היום נמצאים ב-18, אין שום סיבה בעולם, 12 ימים לפני תום המועד לא המלונות, לא המפונים, לא אף אחד, יש לו מושג מה הולך להיות
יצחק פינדרוס:
 שתיים, על זה שתקומה לא הגיעו וגם כן לא נותנים תשובות לאנשים
יצחק פינדרוס:
 לאן הם הולכים, מה הם הולכים
יצחק פינדרוס:
 אנחנו מקבלים על זה, כל הזמן קיבלנו את זה שבוע שעבר מעוד מפונים
יצחק פינדרוס:
 אנחנו לא מקבלים תשובות מהם
יצחק פינדרוס:
 בדיון הבא שתקומה יהיו פה, כי בסוף זה תשובות שאנחנו צריכים לקבל מהם
יצחק פינדרוס:
      ביטוח לאומי, אחזור על הנושאים המרכזיים שעלו
יצחק פינדרוס:
 האם מפונים מעבר ל-0-4 מוכרים כנפגעי איבה? זה עלה בכמה וכמה מהסיורים, גם בסיור במטה יהודה, גם בסיור בים המלח
יצחק פינדרוס:
 האם הם מוכרים אוטומטית כנפגעי איבה? גם מ-0-4 עד 0-7 עד 0-8, 0-7
יצחק פינדרוס:
2
יצחק פינדרוס:
 או שזה רק עד 0-4?
שלומי מור:
אז אני אומר אדוני, ראשית, לשאלת הפינוי אין רלוונטיות
יצחק פינדרוס:
כן, כן, לא דיברתי על הפינוי
שלומי מור:
אמרת מפונים
שלומי מור:
 בסדר
יצחק פינדרוס:
מוכרים כנפגעי איבה
יצחק פינדרוס:
 הפינוי יש לו את התסבוכת שלו, בוא נשאיר אותו
יצחק פינדרוס:
 גם שם אנחנו מסובכים
שלומי מור:
אוקיי
שלומי מור:
 אז ראשית, ההכרה בנפגע כנפגע איבה היא באופן עקרוני לפי החוק לא על ידי הביטוח הלאומי, אלא על ידי משרד הביטחון
שלומי מור:
 אני לא יודע אם אנשים ערים לזה, אבל הרשות המאשרת היא משרד הביטחון
שלומי מור:
 היא מכירה בנפגע כנפגע איבה
שלומי מור:
 עם זאת, כמובן שבגודל האירוע, גם אנחנו לוקחים חלק בעניין זה
שלומי מור:
 ולכן אנחנו ניסינו על פי המידע שהיה בידינו לתת הכרה למי שביישוב שלו בתוך היישוב הייתה לחימה